La La Land i Grad Grijeha
Grad kockarnica, Las Vegas, ne stidi se svog nadimka, Sin City, grad grijeha.  Malo prema zapadu, u Los Angelesu, nisu baš oduševljeni 
Amerikanci zaista vole nadimke, i koriste ih često. Košarkaš Shaquille O'Neal je Shaq. Savezna država New Hamshire je Granite State - granitna država. Predsjednik George W. Bush je jednostavno W. Amerikanci vole davati nadimke i svojim gradovima, što i nije samo američka ideja. Parižani svoj grad nazivaju gradom svjetla, dok gradjani Aleksandrije u Egiptu svoj grad zovu biser Mediterana. No, amerikanci smišljaju vrlo zanimljive nadimke. Annapolis, u saveznoj državi Maryland poznat je pod nadimkom Crabtown, grad rakova, koje se može naći u vodama obljižnjeg zaljeva Chesapeake. Različiti gradovi u Californiji poznati su kao glavni gradovi atičoka, brokula, kajsija, groždjica, češnjaka i avokada. Kalamazoo, grad u saveznoj državi Michigan, poznat je kao grad celera. Glavni grad svih “jestivih” gradova je, naravno, The Big Apple, velika jabuka –New York City. Grad kockarnica, Las Vegas, ne stidi se svog nadimka, Sin City, grad grijeha. Malo prema zapadu, u Los Angelesu, nisu baš oduševljeni svojim nadimkom La La Land. Jos jedan nadimak na koji gradjani nisu pretjerano ponosni, pripada Cape Hatterasu u saveznoj državi North Carolina. Zbog svojih pješčanih nanosa na kojima su se nasukali mnogi brodovi, ovaj naseljeni rt otoka Hattaras nosi nadimak The graveyard of the Atlantic – groblje Atlantika. Grad Cleveland u saveznoj državi Ohio puno više voli svoj nadimak The Greatest Location in the Nation - najbolja lokacija u zemlji, negoli onaj stari iz vremena kada su kemijske tvornice i čeličane zagadjivale zrak i vodu. Tada je ovaj grad na jezeru Earie bio poznat kao Mistake by the Lake, pogreška pored jezera. Usljed dogadjanja u posljednjih nekoliko godina, San Francisco više ne koristi svoj stari nadimak. U ovom se gradu više nemože naići na natpise u kojima se San Francisco naziva Bagdadom pored zaljeva.